Obrestadbakken

Obrestadbakken var en hoppbakke på Obrestad i Hå kommune i Rogaland. Med plassering i hellingen ned mot sjøen og sletta så å si i fjæra, på det ellers nokså flate Jæren, er Obrestadbakken antakelig en av de mest spesielle hoppbakkene som har eksistert i Norge. Daværende leder i Nærbø IL, Ragnvald Skjærpe, tok initiativet til å få bygd bakken, som var i bruk fra 1938 til 1940. Både i 1938 og 1939 bivånet flere tusen tilskuere hopprenn i Obrestadbakken. I et ekstrahopp etter rennet 29. januar 1939 satte Petter Hugsted bakkerekord med 53,5 meter. Det siste rennet ble holdt 4. februar 1940.

 Kilder 
Hå kulturhistorie: Hopprenn på Obrestad (skrevet av Svein Høyland, 16. februar 2012, besøkt 20. oktober 2012)

 Eksterne lenker 
  Skanfil Auksjoner: Postkort med bilde av Obrestadbakken

Kategori:Tidligere hoppbakker i Norge
Kategori:Skianlegg i Rogaland
Kategori:Byggverk i Hå
Kategori:Sport i Hå
Kategori:Tidligere byggverk i Rogaland